ปอดแฟป เหนื่อยง่ายอยากทราบว่าค่ารักษาอาการปอดแฟบเท่าไหร่ค่ะ
สวัสดีค่ะ อาการปอดแฟบ เป็นภาวะถุงลมในปอดขยายตัวได้ไม่เต็มที่หรือปอดแฟบ ทำให้ผู้ป่วยไม่สามารถหมุนเวียนอากาศในถุงลมได้ ส่งผลให้หายใจได้ไม่เต็มที่ หัวใจเต้นเร็ว เจ็บหน้าอก หรือระดับออกซิเจนในเลือดต่ำ เป็นต้นหากปอดแฟบเพียงเล็กน้อยมักจะไม่เกิดอาการใด ๆ เพราะปอดส่วนอื่น ๆ ยังคงทำงานและหมุนเวียนก๊าซได้ตามปกติ แต่หากปอดแฟบมากและเกิดขึ้นอย่างกะทันหัน อาจทำให้ระดับออกซิเจนในเลือดต่ำจนส่งผลให้ผู้ป่วยมีอาการหายใจหอบเหนื่อย หายใจถี่ หัวใจเต้นเร็วกว่าปกติ ไอ มีเหงื่อออกมาก ปากเขียวหรือตัวเขียวการรักษาภาวะปอดแฟบนั้นขึ้นกับสาเหตุที่เป็นด้วย เช่น หากเป็นปอดแฟบหลังจากการผ่าตัด แพทย์อาจแนะนำให้ผู้ป่วยฝึกหายใจเข้าลึก ๆ อย่างช้า ๆ ฝึกการเคลื่อนไหวทั้งการนั่งหรือการเดินหลังผ่าตัด ปอดแฟบจากแรงดันภายนอกปอด แพทย์จะรักษาที่ต้นเหตุ เช่น หากเนื้องอกเป็นสาเหตุที่ทำให้ปอดแฟบ ปอดแฟบจากการอุดตันของทางเดินหายใจ หากเกิดการอุดตันในทางเดินหายใจก็ต้องหาสาเหตุที่มาอุดตันแล้วเอาออกไป เป็นต้นเพื่อลดปัญหาค่ารักษานั้น ควรไปตามรพ.ที่มีสิทธิ์การรักษาอยู่ ซึ่งภาวะปอดแฟบน่าจะรักษาได้ตามสิทธิ์ที่มีค่ะ